“Yunayted”da kuchli to‘rtlik uchun imkoniyat ko‘paydi. “Liverpul” o‘z maydonida mag‘lub bo‘ldi

Angliya Premyer-ligasining 34-turiga kelib Yurgen Klopp boshchilik qilayotgan “Liverpul” mag‘lubiyat alamini totib ko‘rdi va kuchli to‘rtlikda qolish imkoniyatlarini kamaytirdi.

“Enfild” stadionida “Kristal Pelas” futbolchilarini qabul qilgan “mersisayd” klubi 1:2 hisobida yengildi. Bunga qadar “Kristal Pelas” safarda “Chelsi”ni, o‘z maydonida “Arsenal”ni taslim qilishga ham erishgandi.

Joze Mourinyo boshchilik qilayotgan “Manchester Yunayted” esa Zlatan Ibrahimovichsiz ham ishonchli g‘alabani qo‘lga kiritdi. Endi “mankunianlar”ni “Liverpul”dan 3 ochkogina ajratib turibdi. Qayd etish kerak, “Yunayted”da ikkita zaxira o‘yini bor. Ulardagi maksimal natija Mourinyo jamoasini kuchli to‘rtlikka olib kiradi.

Angliya kubogi sabab mazkur turdagi “Arsenal”, “Chelsi”, “Manchester Siti” va “Tottenhem” ishtirokidagi o‘yinlar boshqa sanada bo‘lib o‘tadi.
Angliya Premyer-ligasi
 34-tur bellashuvlari
 22-aprel, shanba
Gollar: Joshua King, 2 (1:0). Benik Afobe, 16 (2:0). Mark Pyu, 65 (3:0). Charli Deniyels, 70 (4:0).
Chetlatish: Gaston Ramires, 20 (M).
Gollar: Fernando Lyorente, 10 (1:0). Tomas Kerroll, 70 (2:0).
Noaniq penalti: Marko Arnautovich, 68 (mehmon).
Gollar: Lazar Markovich, 62 (1:0). Samuel Klukas, 71 (2:0).
Chetlatish: Baye Umar Niasse, 25 (X).
23-aprel, yakshanba
Gollar: Antoni Marsyal, 21 (0:1). Ueyn Runi, 39 (0:2).
Gollar: Filippe Koutinyo, 24 (1:0). Kristian Benteke, 43 (1:1). Kristian Benteke, 74 (1:2).
25-aprel, seshanba
“Chelsi” — “Sautgempton”